93% tal-għalliema jaqblu li tfal morda b'mard fit-tul għandu jingħatalhom tagħlim virtwali Il-ftuħ mill-ġdid tal-iskejjel, wara li dawn kienu magħluqa minħabba l-imxija tal-COVID-19, ġab miegħu l-introduzzjoni ta' xi miżuri bil-għana li tkun issalvagwardjata s-saħħa tat-tfal u tal-għalliema. Quddiem dan, l-Unjin Maltija tal-Għalliema, ikkummissjonat stħarriġ biex tara jekk l-għalliema jaqblux ma' dawn il-miżuri. Fil-fatt, minn fost 328 edukatur li pparteċipaw f'dan l-istħarriġ, 93.3% tal-għalliema qalu li studenti li huma morda b'mard fit-tul għandu jkollhom l-opportunità li jingħatalhom tagħlim virtwali. Punt ieħor li l-għalliema jixtiequ li jibqa' huwa l-mezz ta' pjattaforma onlajn b'persentaġġ ta' 84.5%.Interessanti huwa l-persentaġġ għoli ta' għalliema li qalu li jaqblu li l-parents' day issir onlajn (81.2%). Intant, quddiem dawn il-figuri u persentaġġi oħrajn, l-MUT qalet li hi se tkun qed tanalizza dawn ir-riżultati b'reqqa għall-benefiċċju tal-edukaturi u l-istudenti.